তথ্যবিবরণী নম্বর : ৩৫৫১

সৌদি আরবের ডেপুটি ইন্টেরিয়র মিনিস্টারের সাথে প্রবাসী কল্যাণ মন্ত্রীর সাক্ষাৎ

জেদ্দা (সৌদি আরব), ২ আশ্বিন (১৭ সেপ্টেম্বর) :

সৌদি আরবের জেদ্দায় বাংলাদেশের প্রবাসী কল্যাণ ও বৈদেশিক কর্মসংস্থান মন্ত্রী ইমরান আহমদ আজ কিংডম অভ্ সৌদি আরবের ডেপুটি ইন্টেরিয়র মিনিস্টার ড. নাসের এ আল দাআদের সাথে তাঁর কার্যালয়ে সাক্ষাৎ করেন।

সাক্ষাৎকালে মন্ত্রী সৌদি আরবে অবস্থানরত বাংলাদেশি কর্মীদের সুবিধা-অসুবিধার বিভিন্ন ইস্যু নিয়ে আলোচনা করেন।

মন্ত্রী বাংলাদেশ থেকে সৌদি আরবে আরো বেশি কর্মী নেওয়ার আহ্বান করলে সৌদি আরবের ডেপুটি ইন্টেরিয়র মিনিস্টার এ ব্যাপারে ইতিবাচক আশ্বাস দেন। ডেপুটি ইন্টেরিয়র মিনিস্টার বলেন, বাংলাদেশ ও সৌদি আরবের মধ্যকার সম্পর্ক অত্যন্ত নিবিড়, ঘনিষ্ঠ ও ভ্রাতৃত্বপূর্ণ।

#

রাশেদুজ্জামান/নাইচ/রফিকুল/সেলিম/২০১৯/২২৫০ ঘণ্টা

তথ্যবিবরণী নম্বর : ৩৫৫০

**ঋণ শোধ না করলে ব্যবস্থা**

**--- অর্থমন্ত্রী**

ঢাকা, ২ আশ্বিন (১৭ সেপ্টেম্বর) :

অর্থমন্ত্রী আ হ ম মুস্তফা কামাল বলেছেন, খেলাপি ঋণ থেকে মুক্তি পেতে আইনি প্রক্রিয়ায় কিছু পরিবর্তন আনা হবে। কেউ ঋণ পরিশোধ করতে না পারলে তাদের বিরুদ্ধে ব্যবস্থা নেওয়া হবে। মূলত আইনি প্রক্রিয়ার দুর্বলতার কারণেই খেলাপি ঋণ বেড়েছে। শাস্তিমূলক ব্যবস্থা নিলে খেলাপি ঋণ বাড়বে না।

আজ শেরেবাংলা নগরে এনইসি মিলনায়তনে রাষ্ট্রীয় মালিকানাধীন বাণিজ্যিক ও বিশেষায়িত ব্যাংকগুলোর চেয়ারম্যান এবং ব্যবস্থাপনা পরিচালকদের সঙ্গে মতবিনিময় শেষে সাংবাদিকদেরকে মন্ত্রী এসব কথা বলেন।

মন্ত্রী আরো বলেন, চারটি রাষ্ট্রায়ত্ত ব্যাংক থেকে কর্মপরিকল্পনা নেওয়া হয়েছে যাতে করে ব্যাংকের আয় বৃদ্ধি পায়। ব্যাংক খাতে সুস্থ প্রতিযোগিতা থাকতে হবে। তিন মাস পর পর চারটি ব্যাংক নিয়ে সভা করা হবে। যেখানে নতুন করে আইন করা দরকার সেখানে নতুন আইন করা হবে।

#

তৌহিদুল/মাহমুদ/ফারহানা/রফিকুল/জয়নুল/২০১৯/২১২৫ঘণ্টা

তথ্যবিবরণী নম্বর : ৩৫৪৯

কারখানায় ডে-কেয়ার সেন্টার নিশ্চিত করার নির্দেশ শ্রম প্রতিমন্ত্রীর

ঢাকা, ২ আশ্বিন (১৭ সেপ্টেম্বর) :

প্রত্যেক কারখানায় ডে-কেয়ার সেন্টার এবং মাতৃদুগ্ধ কর্নার আছে কি না তা নিশ্চিত করতে শ্রম পরিদর্শকদের নির্দেশ দিয়েছেন শ্রম ও কর্মসংস্থান প্রতিমন্ত্রী মন্নুজান সুফিয়ান। তিনি বলেন, এক্ষেত্রে গাফিলতির কোনো সুযোগ নেই।

প্রতিমন্ত্রী আজ সিরডাপ মিলায়তনে শ্রম ও কর্মসংস্থান মন্ত্রণালয় এবং ইউনিসেফ আয়োজিত শ্রম পরিদর্শকদের জন্য ‘মাদার্স অ্যাট ওয়ার্ক’ শীর্ষক ওরিয়েন্টেশন প্রোগ্রামে প্রধান অতিথির বক্তৃতা করছিলেন।

প্রতিমন্ত্রী বলেন, বাংলাদেশ শ্রম আইন অনুযায়ী যে সকল কারখানায় ৪০ জনের বেশি মহিলা কর্মী কাজ করেন সেখানে ডে-কেয়ার সেন্টার এবং মাতৃদুগ্ধ কর্নার থাকা বাধ্যতামূলক। কারখানায় ডে-কেয়ার সেন্টার এবং মাতৃদুগ্ধ কেন্দ্র স্থাপন দীর্ঘমেয়াদী বিনিয়োগ। যদি ডে-কেয়ার সেন্টারের অভাবে কোনো দক্ষ কর্মী চাকুরি ছেড়ে যায় তাহলে তা শিল্পের জন্য ক্ষতিকর।

দেশের অর্থনৈতিক উন্নয়নে গার্মেন্টস শিল্পের অবদানের কথা উল্লেখ করে প্রতিমন্ত্রী বলেন, ২০২২ সালের মধ্যে ৫০ বিলিয়ন ডলার মূল্যের পোশাক রপ্তানির লক্ষ্যমাত্রা নির্ধারণ করেছে সরকার। একই সাথে সরকার কারখানার শোভন কর্ম-পরিবেশ নিশ্চিতে বদ্ধপরিকর।

অনুষ্ঠানে জানানো হয়, বর্তমানে ৪৯০৭টি কারখানায় ডে-কেয়ার সেন্টার এবং মাতৃদুগ্ধ কর্নার স্থাপন করা হয়েছে। শ্রম পরিদর্শকদের চেকলিস্টে ১০০টি প্রশ্নের মধ্যে ১০টি প্রশ্নই রয়েছে মাতৃত্ব নিয়ে। কলকারখানা ও প্রতিষ্ঠান পরিদর্শন অধিদপ্তর মাতৃত্ব কল্যাণ সুরক্ষায় নানামুখী কার্যক্রম অব্যাহত রেখেছে।

কলকারখানা ও প্রতিষ্ঠান পরিদর্শন অধিদপ্তরের মহাপরিদর্শক শিবনাথ রায়ের সভাপতিত্বে শ্রম সচিব কে এম আলী আজম, অতিরিক্ত সচিব ড. মোল্লা জালাল উদ্দিন এবং ইউনিসেফ বাংলাদেশ এর কান্ট্রি ডিরেক্টর তোমো হোজুমি বক্তৃতা করেন। ওরিয়েন্টেশন প্রোগ্রামে কলকারখানা ও প্রতিষ্ঠান পরিদর্শন অধিদপ্তরের ২৫ জন শ্রম পরিদর্শক অংশগ্রহণ করেন।

#

আকতারুল/মাহমুদ/রফিকুল/জয়নুল/২০১৯/১৯৩০ঘণ্টা

তথ্যবিবরণী নম্বর : ৩৫৪৮

**ভারত বাংলাদেশকে বিনা ভাড়ায় ২০টি লোকোমোটিভ সরবরাহ করবে**

**--- রেলপথ মন্ত্রী**

ঢাকা, ২ আশ্বিন (১৭ সেপ্টেম্বর) :

রেলপথ মন্ত্রী মোঃ নূরুল ইসলাম সুজন বলেছেন, ভারত ও চীনের অর্থায়নে রেলওয়ের অনেকগুলো প্রকল্পের কাজ চলছে। ভারত ও চীন রেল খাতে অনেক এগিয়ে গেছে। তাদের অভিজ্ঞতা কাজে লাগিয়ে এ দেশের রেল ব্যবস্থাপনায় পরিবর্তন আনা হবে।

মন্ত্রী আজ ঢাকায় রেলভবনে তাঁর সাম্প্রতিক ভারত ও চীন সফরের অভিজ্ঞতা সম্পর্কে সাংবাদিকদেরকে ব্রিফ করার সময় এসব কথা বলেন।

মন্ত্রীর নেতৃত্বে রেলপথ মন্ত্রণালয় সম্পর্কিত স্থায়ী কমিটির সংসদ সদস্যের প্রতিনিধিদল ভারতের বিভিন্ন রেলওয়ে কারখানা এবং স্টেশন পরিদর্শন করেন। ভারত সফরে উভয় দেশের মধ্যে সিদ্ধান্ত হয়, মৈত্রী এক্সপ্রেস ট্রেন সপ্তাহে ৪ দিনের পরিবর্তে ৬ দিন এবং বন্ধন এক্সপ্রেস ১ দিনের পরিবর্তে ২ দিন চলবে। ভারত বন্ধুত্বের নিদর্শন হিসেবে বিনা ভাড়ায় ১০টি বিজি লোকোমোটিভ এবং ১০টি এমজি লোকোমোটিভ বাংলাদেশকে সরবরাহ করবে।

এছাড়া বাংলাদেশ রেলওয়ের ওয়ার্কশপসমূহের (সৈয়দপুর ও পাহাড়তলী কারখানা) আধুনিকীকরণ, বাংলাদেশ রেলওয়েতে কর্মরত কর্মকর্তা-কর্মচারীদেরকে ভারতীয় রেলওয়েতে প্রশিক্ষণ প্রদানের ব্যবস্থা-সহ বঙ্গবন্ধু সেতুর পশ্চিমে অস্থায়ী কনটেইনার হ্যান্ডেলিং ইয়ার্ড স্থাপনের বিষয়ে ভারত আগ্রহ প্রকাশ করেছে বলে মন্ত্রী উল্লেখ করেন।

চীন সফরকালে মন্ত্রীর নেতৃত্বে আরেকটি প্রতিনিধিদল হাইস্পিড ট্রেন নির্মাণের পরামর্শক প্রতিষ্ঠান ঈজউঈ কর্তৃক বাংলাদেশে চলমান ‘ঢাকা-চট্টগ্রাম ভায়া কুমিল্লা/লাকসাম দ্রুত গতির রেলপথ নির্মাণের জন্য সম্ভাব্যতা সমীক্ষা এবং বিশদ ডিজাইন’ প্রকল্পের অগ্রগতি সম্পর্কে অবহিত হন। দলটি ঈজজঈ ঞধহমংযধহ জড়ষষরহম ঝঃড়পশ গধহঁভধপঃঁৎরহম ঋধপঃড়ৎু-এর বিভিন্ন সেকশন পরিদর্শন করে। পদ্মা সেতু রেল সংযোগ প্রকল্পের জন্য প্রয়োজনীয় রোলিং স্টক এই কোম্পানি থেকে সরবরাহ নেয়া হবে।

এছাড়া মন্ত্রী ঈজ ইবরলরহম জধরষধিু ইঁৎবধঁ এর ইবরলরহম ঊগট উবঢ়ড়ঃ পরিদর্শন করেন। ঈজ -এর চেয়ারম্যান রেলওয়ে নেটওয়ার্ক পরিকল্পনা, আধুনিকীকরণ ও বিদ্যমান লাইনের আপগ্রেডেশন, হাই স্পিড রেলওয়ে নির্মাণ, প্রযুক্তি, পরিচালনা ও ব্যবস্থাপনা এবং ট্রেনিংয়ের ক্ষেত্রে চীন বাংলাদেশ রেলওয়েকে সহযোগিতা করবে মর্মে আশ্বাস প্রদান করেন। মন্ত্রী ঈযরহধ জধরষধিু ঊহমরহববৎরহম ঈড়ৎঢ়ড়ৎধঃরড়হ (ঈজঊঈ) এর কার্যালয় পরিদর্শন করেন। এই কোম্পানি পদ্মা সেতু রেল সংযোগ প্রকল্প এবং দোহাজারী-কক্সবাজার রেলপথ নির্মাণ প্রকল্পের কাজ করছে।

সাংবাদিকদের প্রশ্নের জবাবে মন্ত্রী বলেন, ছাদে ভ্রমণ পুরোপুরি বন্ধ করা হবে। পদ্মা সেতু চালুর দিন থেকে সেতু হয়ে ভাঙ্গা পর্যন্ত ট্রেন চলবে। যমুনা নদীর উপর বঙ্গবন্ধু রেল সেতুর কাজ আগামী জানুয়ারি মাসে শুরু হবে বলে তিনি জানান।

রেলপথ মন্ত্রণালয়ের সচিব মোঃ মোফাজ্জেল হোসেন, মহাপরিচালক মোঃ শামসুজ্জামান-সহ মন্ত্রণালয় এবং রেলের ঊর্ধ্বতন কর্মকর্তারা ব্রিফিংকালে উপস্থিত ছিলেন।

#

শরিফুল/মাহমুদ/সঞ্জীব/জয়নুল/২০১৯/১৯২০ঘণ্টা

তথ্যবিবরণী নম্বর : ৩৫৪৭

পিঁয়াজের মূল্য শিগগিরই স্বাভাবিক হয়ে আসবে

--- বাণিজ্য সচিব

ঢাকা, ২ আশ্বিন (১৭ সেপ্টেম্বর) :

বাণিজ্য সচিব ড. মোঃ জাফর উদ্দীন বলেছেন, দেশে পিঁয়াজের মজুত ও সরবরাহ স্বাভাবিক রয়েছে। পিঁয়াজের মূল্য বৃদ্ধি রোধে প্রয়োজনীয় ব্যবস্থা গ্রহণ করা হয়েছে, অল্প সময়ের মধ্যে মূল্য স্বাভাবিক হয়ে আসবে।

সচিব আজ বাংলাদেশ সচিবালয়ে বাণিজ্য মন্ত্রণালয়ের সম্মেলন কক্ষে পিঁয়াজের বাজার দরের ঊর্ধŸগতি রোধে আয়োজিত এক সভায় এসব কথা বলেন।

বাণিজ্য সচিব বলেন, পিঁয়াজের মূল্য স্বাভাবিক অবস্থায় ফিরিয়ে আনতে ইতোমধ্যে বেশ কিছু পদক্ষেপ গ্রহণ করা হয়েছে। গত ১৬ সেপ্টেম্বর থেকে টিসিবি’র মাধ্যমে ন্যায্যমূল্যে ট্রাক সেলের মাধ্যমে খোলা বাজারে পিঁয়াজ বিক্রয় শুরু করা হয়েছে। পিঁয়াজ আমদানির ক্ষেত্রে এলসি মার্জিন এবং সুদের হার হ্রাস করার জন্য বাংলাদেশ ব্যাংককে চিঠি দেয়া হয়েছে। বন্দরগুলোতে আমদানিকৃত পিঁয়াজ দ্রুত খালাসের জন্য জাতীয় রাজস্ব বোর্ডকে চিঠি দেয়া হয়েছে। পিঁয়াজ পরিবহন নির্বিঘœ করার জন্য আইজিপিকে চিঠি প্রেরণ করা হয়েছে। দেশের ভোমরা, সোনা মসজিদ, হিলি এবং বেনাপোল বন্দরে বেশ কিছু আমদানিকৃত পিঁয়াজ খালাসের প্রক্রিয়া চলছে। মিয়ানমার ও মিশর থেকেও পিঁয়াজ আমদানির প্রক্রিয়া চলছে।

সভায় বাণিজ্য মন্ত্রণালয়ের অতিরিক্ত সচিব মোঃ সফিকুল ইসলাম, টিসিবি’র চেয়ারম্যান মেজর জেনারেল মোহাম্মদ হাসান জাহাঙ্গীর, জাতীয় ভোক্তা অধিকার সংরক্ষণ অধিদফতরের ভারপ্রাপ্ত মহাপরিচালক মোঃ হারুণ উজ্জামান, টেরিফ কমিশন, জাতীয় রাজস্ব বোর্ড, বাংলাদেশ ব্যাংক, কৃষি মন্ত্রণালয়, গোয়েন্দা সংস্থা, র‌্যাবের প্রতিনিধি এবং পিঁয়াজ আমদানিকারকরা এ সভায় উপস্থিত ছিলেন।

#

বকসী/মাহমুদ/সঞ্জীব/জয়নুল/২০১৯/১৮৫৫ঘণ্টা

তথ্যবিবরণী নম্বর : ৩৫৪৬

**টেন্ডার প্রক্রিয়ায় দীর্ঘসূত্রিতা পরিহার করতে হবে**

**- নৌপরিবহন প্রতিমন্ত্রী**

ঢাকা, ২ আশ্বিন (১৭ সেপ্টেম্বর) :

সকলে যাতে টেন্ডারে অংশ নিতে পারে সে ব্যবস্থা নিশ্চিত করার পাশাপাশি প্রকল্প বাস্তবায়নে গতি বাড়ানোর লক্ষ্যে টেন্ডার প্রক্রিয়ায় দীর্ঘসূত্রিতা পরিহার করার র্নিদেশ দিয়েছেন নৌপরিবহন প্রতিমন্ত্রী ও বাংলাদেশ আওয়ামী লীগের সাংগঠনিক সম্পাদক খালিদ মাহমুদ চৌধুরী। টেন্ডার প্রক্রিয়ায় কোন জটিলতা থাকবেনা বলেও তিনি এসময় ঘোষণা দেন।

আজ সচিবালয়ে মন্ত্রণালয়ের সভাকক্ষে বার্ষিক উন্নয়ন কর্মসূচি (এডিপি) ও বিভিন্ন প্রকল্পের অগ্রগতি পর্যালোচনা সভায় প্রতিমন্ত্রী এ নির্দেশনা দেন। নৌপরিবহন সচিব মোঃ আবদুস সামাদসহ মন্ত্রণালয়ের অধীনস্থ সংস্থাপ্রধানগণ এসময় উপস্থিত ছিলেন।

সভায় জানানো হয়, চলতি অর্থবছরে নৌপরিবহন মন্ত্রণালয় ৪৯টি প্রকল্প বাস্তবায়ন করছে। এজন্য ব্যয় ধরা হয়েছে ৪ হাজার ৭১৩ কোটি ৩১ লাখ টাকা। প্রকল্পগুলোর মধ্যে এডিপিতে অন্তর্ভূক্ত ৪০টি এবং সংস্থার নিজস্ব অর্থায়নে বাস্তবায়নাধীন ৯টি।

সভায় আরো জানানো হয় যে, এডিপির ৪০টি প্রকল্পের মধ্যে বিআইডব্লিউটিএ’র ২০টি, বিআইডব্লিউটিসি’র দু’টি, মোংলা বন্দর কর্তৃপক্ষের চারটি, বাংলাদেশ স্থল বন্দর কর্তৃপক্ষের ছয়টি, নৌপরিবহন মন্ত্রণালয়ের একটি, পায়রা বন্দর কর্তৃপক্ষের দু’টি, চট্টগ্রাম বন্দর কর্তৃপক্ষের একটি, নৌপরিবহন অধিদপ্তরের দু’টি, ন্যাশনাল মেরিটাইম ইনস্টিটিউটের একটি ও জাতীয় নদীরক্ষা কমিশনের একটি। এছাড়া সংস্থার অর্থায়নে চট্টগ্রাম বন্দর কর্তৃপক্ষের সাতটি, বিআইডব্লিউটিসি’র একটি এবং মোংলা বন্দর কর্তৃপক্ষের একটি প্রকল্প বর্তমানে বাস্তবায়নাধীন রয়েছে।

অনুষ্ঠানে গত অর্থবছরের সফল দু’জন প্রকল্প পরিচালকের মাঝে প্রতিমন্ত্রী ক্রেস্ট প্রদান করেন। প্রকল্প বাস্তবায়নে সফল দু’জন হলেন: পাবনা, বরিশাল, সিলেট ও রংপুরে চারটি মেরিন একাডেমি স্থাপন প্রকল্পের পরিচালক রফিক আহম্মদ সিদ্দিক এবং বাংলাদেশ শিপিং কর্পোরেশন (বিএসসি)-এর ছয়টি জাহাজ সংগ্রহ প্রকল্পের পরিচালক মোঃ ইউসুফ হোসেন।

#

জাহাঙ্গীর/অনসূয়া/পরীক্ষিৎ/আসমা/২০১৯/১৬০০ ঘণ্টা

তথ্যবিবরণী নম্বর : ৩৫৪৫

**৭৯ প্রতিষ্ঠানকে ভোক্তা অধিকারের জরিমানা**

ঢাকা, ২ আশ্বিন (১৭ সেপ্টেম্বর) :

জাতীয় ভোক্তা-অধিকার সংরক্ষণ অধিদপ্তর গতকাল ঢাকাসহ দেশের বিভিন্ন জেলায় অভিযান চালিয়ে বিভিন্ন অপরাধে ৭৯টি প্রতিষ্ঠানকে ৪ লক্ষ ৯০ হাজার টাকা জরিমানা করেছে।

হাতিরঝিল এলাকায় পণ্যের মোড়কে এমআরপি লেখা না থাকার অপরাধে ‘মুসলিম সুইটস’, ‘ওয়ার্কিং স্টাইল’ ও ‘স্বপ্ন এক্সপ্রেস’ কে মোট ৩০ হাজার টাকা জরিমানা করা হয়।

এছাড়া দেশব্যাপী ৩৪টি বাজার তদারকি কার্যক্রমের মাধ্যমে অস্বাস্থ্যকর পরিবেশে খাদ্যপণ্য তৈরি, পণ্যের মোড়কে এমআরপি লেখা না থাকা, মেয়াদ উত্তীর্ণ পণ্য বা ঔষধ বিক্রয়, খাদ্যপণ্যে নিষিদ্ধ দ্রব্যের মিশ্রণ, প্রতিশ্রুত পণ্য বা সেবা যথাযথভাবে বিক্রয় বা সরবরাহ না করা, ভেজাল পণ্য বা ঔষধ বিক্রয়, বাটখারা বা ওজন পরিমাপক যন্ত্রের কারচুপি, ধাযর্কৃত মূল্যের অধিক মূল্যে পণ্য বিক্রয়, সেবাগ্রহীতার জীবন বা নিরাপত্তা বিপন্নকারী কার্যকলাপ, ওজনে কারচুপি, সেবা প্রদানে অবহেলা ইত্যাদি দ্বারা সেবাগ্রহীতার অর্থ, স্বাস্থ্য, জীবনহানি ইত্যাদি ঘটানো এবং পণ্যের মূল্যের তালিকা প্রদর্শন না করার অপরাধে ৭৪টি প্রতিষ্ঠানকে   
৪ লক্ষ ৩২ হাজার ৫০০ টাকা জরিমানা করা হয়।

অন্যদিকে লিখিত অভিযোগ নিষ্পত্তির মাধ্যমে সেবার মূল্যের তালিকা সংরক্ষণ ও প্রদর্শন না করা এবং ধার্য্কৃত মূল্যের অধিক মূল্যে পণ্য বিক্রির অপরাধে ২টি প্রতিষ্ঠানকে ২৮ হাজার টাকা জরিমানা আরোপ ও আদায় এবং আইনানুযায়ী অভিযোগকারীদেরকে জরিমানার ২৫ শতাংশ হিসেবে তৎক্ষণাৎ প্রদান করা হয়।

ঐদিন অধিদপ্তরের বিভাগীয় ও জেলা কার্যালয়ের ৩৭ জন কর্মকর্তার নেতৃত্বে রাজধানীসহ সারাদেশে কার্যক্রম পরিচালনা করা হয়।

#

ভোক্তা-অধিকার সংরক্ষণ অধিদপ্তর/অনসূয়া/পরীক্ষিৎ/আসমা/২০১৯/১৫৩০ ঘণ্টা

Handout Number : 3544

**New Zealand to share experience with Bangladesh to improve business climate**

Dhaka, 17 September :

New Zealand is ranked top among 190 economies in the ease of doing business, and therefore Wellington likes to share its experience with Dhaka to improve business climate in Bangladesh to attract more foreign investment, said Joanna Mary Kempkers, Non-resident High Commissioner of New Zealand to Bangladesh while she paid farewell courtesy call on Foreign Minister Abdul Momen at his office today.

Foreign Minister mentioned that since 2009, Bangladesh’s Gross Domestic Product (GDP) expanded 188 percent and thereby Bangladesh recorded the highest economic growth among a list of the 26 countries in the last 10 years according to the Spectator Index. High Commissioner Joanna highly praised the socio economic development of Bangladesh in recent years with significant reduction of maternal and child mortality rates, poverty alleviation, and sustained high economic growth. She expressed keen interest of New Zealand to engage more with Bangladesh economically. Foreign Minister Momen requested High Commissioner to help reduce the trade gap between Bangladesh and New Zealand, which remains in favour of New Zealand. High Commissioner Joanna said New Zealand is expecting business delegation from Bangladesh to New Zealand in November this year where trade and investment opportunities between the two countries will be further explored.

Foreign Minister Momen requested High Commissioner for New Zealand’s support to create pressure on Myanmar so that Myanmar takes back their nationals who are currently taking shelter in Bangladesh. High Commissioner expressed high respect for the government of Bangladesh for generously accepting and protecting the displaced people and said New Zealand has provided 18 million dollar for humanitarian assistance to the displaced people and solution to their crisis lies in their early repatriation.

#

Tohidul/|Anasuya/Parikshit/Asma/2019/1340 hours

তথ্যবিবরণী নম্বর : ৩৫৪৩

**৯ হাজার কোটি টাকার ৮টি প্রকল্পে একনেক এর অনুমোদন**

ঢাকা, ২ আশ্বিন (১৭ সেপ্টেম্বর) :

জাতীয় অর্থনৈতিক পরিষদের নির্বাহি কমিটি (একনেক) প্রায় ৮ হাজার ৯৬৮ কোটি ৮ লক্ষ টাকা ব্যয় সম্বলিত ৮টি প্রকল্প অনুমোদন করেছে। এর মধ্যে সরকারি অর্থায়ন প্রায় ৮ হাজার ৯৫২ কোটি ৫৯ লক্ষ টাকা।

প্রধানমন্ত্রী ও একনেক-এর চেয়ারপারসন শেখ হাসিনা-এর সভাপতিত্বে আজ শেরে বাংলা নগরস্থ এনইসি সম্মেলন কক্ষে অনুষ্ঠিত একনেক-এর সভায় এ অনুমোদন দেওয়া হয়েছে।

অনুমোদিত প্রকল্পসমূহ হলো: সড়ক পরিবহন ও সেতু মন্ত্রণালয়ের দুটি প্রকল্প যথাক্রমে ‘ময়মনসিংহ (রঘুরামপুর)-ফুলপুর-নকলা-শেরপুর (আর-৩৭১) আঞ্চলিক মহাসড়ক উন্নয়ন’ প্রকল্প; ‘রাজশাহী-নওহাটা-চৌমাসিয়া সড়কের বিন্দুর মোড় হতে বিমানবন্দর হয়ে নওহাটা ব্রিজ পর্যন্ত পেভমেন্ট ৪-লেনে উন্নীতকরণ’ প্রকল্প; স্থানীয় সরকার, পল্লী উন্নয়ন ও সমবায় মন্ত্রণালয়ের ‘রাজশাহী মহানগরীর উপশহর মোড় হতে সোনাদিঘী মোড় এবং মালোপাড়া মোড় হতে সাগরপাড়া মোড় পর্যন্ত সড়ক প্রশস্তকরণ ও উন্নয়ন’ প্রকল্প।

প্রধানমন্ত্রীর কার্যালয়ের ‘আশ্রয়ণ-২ শীর্ষক’ প্রকল্প; মৎস্য ও প্রাণিসম্পদ মন্ত্রণালয়ের ‘জুনোসিস এবং আন্তঃসীমান্তীয় প্রাণিরোগ প্রতিরোধ ও নিয়ন্ত্রণ গবেষণা’ প্রকল্প; পরিকল্পনা মন্ত্রণালয়ের ‘স্ট্রেনদেনিং মনিটরিং এন্ড ইভালুয়েশন ক্যাপাবিলিটিজ অভ্ আইএমইডি (এসএমইসিআই)’ প্রকল্প; বিদ্যুৎ, জ্বালানি ও খনিজ সম্পদ মন্ত্রণালয়ের ‘ভারতের ঝাড়খন্ড হতে বাংলাদেশে বিদ্যুৎ আমদানি করার লক্ষ্যে চাঁপাইনবাবগঞ্জ জেলার রহনপুর থেকে মনাকষা সীমান্ত পর্যন্ত ৪০০ কেভি সঞ্চালন লাইন নির্মাণ’ প্রকল্প এবং স্বাস্থ্য ও পরিবার কল্যাণ মন্ত্রণালয়ের ‘বিভাগীয় শহরে সরকারি মেডিকেল কলেজ হাসপাতালে ১০০ শয্যা বিশিষ্ট পূর্ণাঙ্গ ক্যান্সার চিকিৎসা কেন্দ্র স্থাপন’ প্রকল্প।

সংশ্লিষ্ট মন্ত্রণালয়ের মন্ত্রী ও প্রতিমন্ত্রীবর্গ সভার কার্যক্রমে অংশগ্রহণ করেন। প্রধানমন্ত্রীর মুখ্যসচিব, এসডিজি’র মুখ্য সমন্বয়ক, পরিকল্পনা কমিশনের সদস্যবৃন্দ, সংশ্লিষ্ট মন্ত্রণালয়সমূহের সচিব এবং ঊর্ধ্বতন কর্মকর্তাগণ এসময় উপস্থিত ছিলেন।

#

শাহেদুর/অনসূয়া/পরীক্ষিৎ/আসমা/২০১৯/১৩৩০ ঘণ্টা

তথ্যবিবরণী নম্বর : ৩৫৪২

**ডেঙ্গু পরিস্থিতি**

ঢাকা, ২ আশ্বিন (১৭ সেপ্টেম্বর) :

স্বাস্থ্য অধিদপ্তরের হেলথ ইমার্জেন্সি অপারেশন সেন্টার ও কন্ট্রোল রুমের তথ্য অনুযায়ী গত ২৪ ঘণ্টায় সারা দেশে নতুন ৬১৫ জন ডেঙ্গু রোগী হাসপাতালে ভর্তি হয়েছেন। এর মধ্যে ঢাকায় ১৯৮ জন।

প্রতিবেদনের তথ্য অনুযায়ী গত জানুয়ারি থেকে আজ পর্যন্ত ডেঙ্গু রোগের চিকিৎসা শেষে হাসপাতাল থেকে ছাড়পত্র নিয়ে চলে গেছেন ৭৯ হাজার ৭৬৬ জন। বর্তমানে সারা দেশের হাসপাতালগুলোতে ডেঙ্গুরোগে আক্রান্ত ভর্তিকৃত রোগী আছেন ২ হাজার ৪৮৫ জন। এ যাবত ৬৮ জনের মৃত্যু ডেঙ্গুজনিত বলে নিশ্চিত করা হয়েছে।

#

স্বাস্থ্য অধিদপ্তর/অনসূয়া/পরীক্ষিৎ/সুবর্ণা/আসমা/২০১৯/১৩৩০ ঘণ্টা

তথ্যবিবরণী নম্বর : ৩৫৪১

**বাংলাদেশ ও চীনের মধ্যে চমৎকার দ্বিপাক্ষিক সম্পর্ক বজায় রয়েছে**

**- শিল্পমন্ত্রী**

ঢাকা, ২ আশ্বিন (১৭ সেপ্টেম্বর) :

বাংলাদেশ ও চীনের মধ্যে সম্ভাব্য সকল ক্ষেত্রে চমৎকার দ্বিপাক্ষিক সম্পর্ক বজায় রয়েছে বলে উল্লেখ করেছেন শিল্পমন্ত্রী নূরুল মজিদ মাহমুদ হুমায়ূন। তিনি বলেন, সম্প্রতি দু’দেশের মধ্যে সর্বোচ্চ পর্যায়ে সফর বিনিময়ের ফলে এটি নতুন উচ্চতায় পৌঁছেছে। বর্তমানে দ্বিপাক্ষিক বাণিজ্য ও বিনিয়োগ সম্পর্ক অতীতের যে কোনো সময়ের তুলনায় অধিক শক্তিশালী। ২০১৭-১৮ অর্থবছরের বাংলাদেশ-চীন দ্বিপাক্ষিক বাণিজ্যের পরিমাণ ছিল ১২.৪ বিলিয়ন মার্কিন ডলার।

শিল্পমন্ত্রী গতকাল বাংলাদেশ চায়না চেম্বার অভ্ কমার্স অ্যান্ড ইন্ডাস্ট্রির (বিসিসিসিআই) নবনির্বাচিত কার্যনির্বাহী কমিটির অভিষেক উপলক্ষে আয়োজিত আলোচনায় সভায় প্রধান অতিথির বক্তব্যে এ কথা বলেন। রাজধানীর ওয়েস্টিন হোটেলে এ অনুষ্ঠান আয়োজন করা হয়।

শিল্পমন্ত্রী বলেন, চীন বাংলাদেশের অন্যতম গুরুত্বপূর্ণ উন্নয়ন অংশীদার। বাংলাদেশের আর্থসামাজিক উন্নয়নে চীনের আর্থিক ও কারিগরি সহায়তা গুরুত্বপূর্ণ অবদান রাখছে। চীন বর্তমানে বাংলাদেশের আমদানি পণ্যের সবচেয়ে বড় উৎস। একই সাথে দক্ষিণ এশিয়ার দেশগুলোর মধ্যে বাংলাদেশ চীনের তৃতীয় বৃহৎ রপ্তানির বাজার বলে তিনি মন্তব্য করেন।

শিল্পমন্ত্রী আরো বলেন, প্রধানমন্ত্রী শেখ হাসিনার নেতৃত্বে আওয়ামী লীগ সরকার ব্যবসা-বাণিজ্যের প্রসার এবং দেশি-বিদেশি বিনিয়োগ বাড়িয়ে অর্থনৈতিক সমৃদ্ধির লক্ষ্য অর্জনে কাজ করছে। দেশের শিল্পখাতে সরাসরি বিদেশি বিনিয়োগ আকৃষ্ট করতে গভীর সমুদ্রবন্দর, অর্থনৈতিক অঞ্চল, বিদ্যুৎ কেন্দ্র নির্মাণ, অবকাঠামোগত উন্নয়নসহ নানামুখী পদক্ষেপ গ্রহণ করা হয়েছে। রূপপুর পারমাণবিক বিদ্যুৎ কেন্দ্রের নির্মাণ কাজ দ্রুত এগিয়ে চলেছে। কৌশলগতভাবে গুরুত্বপূর্ণ পায়রা সমুদ্র বন্দর নির্মাণ হলে বাংলাদেশ আঞ্চলিক বাণিজ্যের প্রাণ কেন্দ্রে (Hub) পরিণত হবে।

বিসিসিসিআই’র প্রেসিডেন্ট গাজী গোলাম মর্তুজার সভাপতিত্বে অনুষ্ঠানে বস্ত্র ও পাটমন্ত্রী গোলাম দস্তগীর গাজী, জাতীয় রাজস্ব বোর্ডের (এনবিআর) চেয়ারম্যান মোঃ মোশাররফ হোসেন ভূঁইয়া এনডিসি, বাংলাদেশে চীনা দূতাবাসের ইকোনোমিক ও কমার্শিয়াল কাউন্সিলর লিউ জেনহুয়া (Liu Zhenhua) উপস্থিত ছিলেন।

#

জলিল/অনসূয়া/জসীম/আসমা/২০১৯/১১৪০ ঘণ্টা